
RESUM. Presentam l'anàlisi biogeogràfica de la biota herpetològica de les Balears i 
Pitiúses. Baleaphryne muletensis, Lacerta (Podarcis) lilfordi i Lacerta (Podarcis) pityusensis 
són considerats paleondemismes que, presumiblement, haurien colonitzat les nostres illes 
durant el Messinià. Totes les altres espècies de l'actual biota herpetològica haurien immigrat 
a les Balears i Pitilises gràcies a l'acció de l'home. 


SUMMARY. In this paper we present a biogeographical analysis of the herpethological 
biota of the Balearics and Pityusics. Baleaphyne muletensis, Lacerta (Podarcis) lilfordi and 
Lacerta (Podarcis) pityusensis are considered as palaeoendemics and, plausibly, they coloni- 
zed our islands during the Messinian. All the remaining species of the present day herpetho- 
logical biota must have inmigrated to Balearics and Pityusics due to the intervention of man. 


1. INTRODUCCIÓ 


La biogeografia de les espècies ha estat una disciplina gràcies a la qual 
s'han pogut posar a prova nombroses teories evolutives i ecológiques, contri- 
buint a generar-ne de noves que ens han permès adquirir un cos de coneixe- 
ments més ample sobre el món que ens envolta. Tanmateix, la biogeografía 
s'ha vist influenciada pels mateixos paradigmes evolutius i ecológics que ha 
contribuit a generar, els quals, a la seva volta, han permès l'elaboració d'una 
nova visió biogeogràfica, amb un contengut empíric totalment falsable, que 
comporta la refutació d'alguns paradigmes biogeográfics anteriors. 


1 Comunicació presentada al I" Col-logui Hispano-Francés d'Herpetologia (Jaca, 1981). 
2 Departament de Zoologia (Vertebrats), Facultat de Biologia, Universitat de Barcelona. 
3 ICONA, Ministeri d'Agricultura, Edifici Sena, Palma de Mallorca. 

Una de les fites més importants en el desenvolupament de la moderna 
biogeografía fou la presentació de l'anomenada teoria de la biogeografía insular 
de MAC ARTHUR i VVILSON (1967). Aquesta teoria i els seus. desenvolupaments 
ulteriors té especial importància quan es tracta de dur endevant l'anàlisi d'unes 
biotes illenques, com és el nostre cas. L'objecte del present treball és, efectiva- 
ment, presentar alguns elements per a l'anàlisi de la biota herpetològica de les 
Balears i Pitiúses a la llum des coneixements actuals. Les interpretacions bio- 
geogràfiques que donarem de l'herpetofauna de les Balears i Pititises no han 
d'estar en contradicció amb els coneixements paleogegràfics derivats de les mo- 
dernes teories geològiques (Pomar, 1978-79; RiBA, 1981) i de la biogeografía 
de les paleobiotes insulars. — 


2. ESTAT DE LA QUESTIÓ 


Clàssicament s'ha considerat la colonització de l'actual fauna herpetològica 
de les Balears i Pitiiises com a molt antiga. De fet, existeix una barreja de 
coneixements que és precís ordenar i questionar, oferint noves hipòtesis bio- 
geogràfiques sobre aquesta fauna. 


2.1. TAXA ACTUALS. 
2.1.1. Bufo viridis. 


El primer autor que esmenta l'espècie, aportant dades que tenen valor des 
del punt de vista que ens ocupa, fou BOETTGER (1880), que descriu la subes- 
pècie balearicus sobre exemplars mallorquins i la fa extensible als de Menorca, 
i, en una publicació posterior (BOETTGER, 1881) als eivissencs. A partir de 1940 
la majoria d'autors (MERTENS, 1940, MARGALEF, 1951, BALCELLIS, 1955, VIDAL, 
1966, NADAL et al., 1968, etc) consideren que la forma present a les Balears i 
Pitiiises és la típica, cosa que no queda fonamentada fins al treball de VIDAL 
(1966). ComerE (1966) dóna implícita l'antiguitat del poblament d'Eivissa. 
L'autor que més ha tractat el cas de B.viridis és CoLom (1951, 1957, 1964, 
1978), que el dóna com a absent d'Eivissa, li atorga una gran valor biogeográ- 
fica i considera el seu origen tirrènic i el poblement antic. NADAL et al. (1968) 
li atribueixen també origen oriental o iniciat a la Tirrènida. SALVADOR (1974) 
l'esmenta com a exemple de la via tirrènica balear. HEMMER i RADEL (en prem- 
sa), seguint les opinions d'un dels autors de la present nota, no el consideren 
autòcton de les Balears. Llevat d'aquest darrers, cap altre autor considera la 


BIOGEOGRAFIA DE L'HERPETOFAUNA BALEAR 153 


possibilitat d'una introducció humana, bé que ViDAL (1966) es refereix a for- 
tuites i repetides introduccions a Formentera a partir de la població eivissenca. 
HEMMER, RADEL i RADEL (1981) assengalen novament la seva presència a 
les Balears com deguda a l'acció de l'home i reivindiquen balearicus com a 
subespècie bona en base a l'estudi de les proteines plasmàtiques. 


2.1.2. Rana perezi. 


Quasi tots els autors han donat implícitament un origen espontani als Gra- 
nots de les Balears, excepte HEMMER i RADEL (1980), els quals postulen una 
introducció humana. Tan sols CoLom (1957, 1978) s'ocupa dels seus orígens, 
que situa a la Meseta castellana o al Massís Ibèric. Quant a la seva distribució, 
és interessant anotar la seva estricta localització a Formentera (únicament a un 
sol safareig), i els dubtes moderns sobre la seva efectiva presència a Menorca 
(PRATS, 1979), on un dels autors (J.M.) l'ha escoltat en una ocasió. 


2.1.3. Hyla meridionalis. 


També és CoLom (1957, 1978) l'únic autor que comenta els possibles orí- 
gens del tàxon a les Balears i Pitiüses. Esmentant-lo com Hyla arborea perezi 
(sic) li dóna un significat clarament oriental, i un hipotètic origen tirrènic, bé 
que també admet la possibilitat que provengui del Mitjorn Ibèric. 

Resulta interessant comentar la seva hipotètica pesència a Mallorca. Do- 
nen implícites o explícites referències personals BARCELÓ (1876) i Boscà 
(1881), referint-se a captures personals i de Von WiLL. Cap autor d'aquest se- 
gle l'esmenta. Els autors del present treball l'han trobada i escoltada reiterada- 
ment a Menorca, però mai a Mallorca, d'on es pot presumir la seva extinció, 
si és que mai hi ha existit. Un altre cas insular d'extinció de Hyla és el de 
Madeira, on l'espècie fou introduida el segle passat (SARMENTO, 1948), cas que 
contrasta molt amb les denses poblacions canàries, sotmeses, en principi, a una 
combinació similar de factores ecològics. 


2.1.4. Alytes obstetricans. 


La cita original és de Boscà (1881), que va trobar larves a Mallorca. El 
següent autor que l'anomena amb fonaments personals (bé que no ho expli- 
cita) és ALCOVER (1979), també sobre larves, capturades el 1974. Amb certe- 
sa absoluta cal considerar aquestes dades com a confusions amb l'espècie 
seguent. 

2.1.5. Baleaphryne muletensis. 


El setembre de 1980 es va comprovar que un exemplar de Discoglóssid 
capturat viu a la Serra de Tramuntana de Mallorca vel 1978 pertany a aquest 
tàxon. Actualment es coneixen alguns adults més i sospitam una diferència bio- 
métrica significativa respecte dels exemplars fòssils (els exemplars actuals són 
més menuts). Es poden obtenir alguns detalls sobre aquesta espècie a MAYOL 
et al. (1981). 


2.1.6. Hemidactyius turcicus. 


CoLom (1952) el considera com una forma arcaica d'origen ibèric. Poste- 
riorment (CoLom, 1957) el segueix considerant com un animal antic, però ara 
d'origen oriental. A diversos treballs (CoLom, 1957, 1974, 1978) afirma que la 
seva colonització va esser anterior a finals del Miocè superior. RLUGE (1969) 
(in MARTINEZ-RICA, 1974) considera Hemidactylus com un gènere de poca anti- 
guitat i de gran capacitat dispersiva. El propi MARTINEZ-RICA (1974) considera 
l'espècie introduida per l'home. MAvor (1979) aporta proves indirectes, però 
de pes, que rebutgen la interpretació de l'espècie com a relíquia. 


2.1.7. Tarentola mauritanica. 


La informació biogeogràfica aportada per CoLom (1952, 1957, 1958, 1974, 
1978) és la mateixa que per a l'espècie anterior, car les tracta conjuntament. 
Ningú ha postulat explícitament que la seva introducció es degui a l'home, 
però Mayor (1979) li troba major capacitat de dispersió que a Hemidactylus 
turcicus, almanco dins de l'arxipèlag, i aporta les mateixes proves en contra de 
la seva consideració relictual. Es interessant que MARTINEZ RICA (1965) consi- 
deri demostrada la seva absència a Formentera, i que més endavant el mateix 
autor (MARTINEZ-RICA, 1974) informi d'observacions recents de Pespécie al 
Port de La Sabina, que són atribuides a una colonització recent i d'èxit inse- 


gur. 


2.1.8. Lacerta (Podarcis) lilfordi — pityusensis. 


Les Sargantanes balears i pitiúses han estat estudiades de molt antic, prin- 
cipalment des del punt de vista microevolutiu. GUNTHER (1874) publicà lilfordi 
com a bona espècie, però Boscà (1883) descriu pityusensis com una varietat de 
muralis, i BEDRIAGA (1879) batia com a Lacerta muralis balearica les Sarganta- 
nes del Port de Maó. Corològicament L. (P.) lilfordi es troba a molts 

dels illots litorals de Mallorca i de Menorca, inclosa Cabrera, però manca a les 
dues illes grans, llevat de la petita població del Port de Maó, introduida, i de 
la que manquen observacions recents. L'absència de l'espècie a les illes grans 
s'atribueix, des d'EisENSTRAUT (1949) a la presència de depredadors introduits, 
especialment d'ofidis, i en concret de Macroprotodon cucullatus. Les vagues 
cites de CoLom (1952, 1953, 1957,1978) de la seva presència al litoral Sud de 
Mallorca, reflexades fins i tot als mapes de l'autor, no tenen fonaments cone- 
guts. A les Pitiúses, on manquen els ofidis, L.(P.) pityusensis és present també 
a les illes grans. La forma típica (estrictament eivissenca) existeix també al 
Port de Palma, essent introduida no fa molt, car no hi ha diferències que la 
permetin considerar com una subespècie apart. Més desconcertant és l'existèn- 
cia de L. (P.) pityusensis a Ses llletes, dins la badia de Palma, molt difícil 
d'interpretar si no s'admet una introducció. Així ho fan ARNOLD i BURTON 
(1978). Pensem que les petites illes litorals eren punt de comerç habitual en 
època pre-romana (SEVILLA, in BENNASAR €t al., 1979). 


La majoria dels autors relacionen aquestes espécies amb L. muralis. Co- + 


LoM (1952, 1953, 1957, 1978) precisa més i suposa que el seu avantpassat direc- 
te seria Lacerta muralis liolepsis, i que Ventrada a les Balears hauria tengut 
lloc a partir de la Península Ibèrica durant el Miocè Supèrior o el Pliocè. SAL- 
VADOR (1974), contràriament, les relaciona amb L. (P.) sicula, i les considera 
d'origen tirrènic i pliocénic. 


2.1.9. Lacerta sicula cetti. 


Tots els autors que es defineixen sobre l'origen d'aquest tàxon a Menorca, 
la seva única estació balear, la consideren introduida (MERTENS, in COMPTE, 
1968; EisENSTRAUT, 1949, MERTENS, 1951, ARNOLD i BURTON, 1978), amb l'ex- 
cepció de CoLom (1952), que considera el seu origen com a pliocènic. Poste- 
riorment (CoLom, 1953) li dóna una alta valor biogeogràfica, i l'inclou (CoLom, 
1957, 1978) dins el "cercle de races" balear, atorgant-li un origen oriental. Les 
idees de CoLom foren discutides al Simposi de Biogeografia de Barcelona (ve- 
geu CoLom, 1961). 


2.1.10. Lacerta perspicillata. 


Aquesta sargantana nordafricana fou trobada a Menorca per MERTENS (in 
ComPrE, 1968), que la considerà introduida. L'esmenten així mateix altres au- 
tors (EISENSTRAUT, 1949, MERTENS i WERMUTH, 1960, ARNOLD i BURTON, 1978), 
coincidint tots en que es tracta d'un cas de dispersió antropocòrica. 

PRATS (1979) ha confirmat la seva presència modernament. CoLom (1957, 1978) 
no l'esmenta a les seves obres. 


2.1.11. Testudo hermanni robertmertensi. 


La cita de tortugues més antiga que coneixem per a les Balears és la de 
l'anglès RANE, que les esmenta a la descripció que fa de Mallorca a comença- 
ments del segle XVIII, sense determinar l'espècie. A les obres posteriors la 
sinonímia i homonímia resulten completísimes, i ens estalviarem la seva discus- 
sió. De les dades de la taula 1 hem de destacar que CompPTE (1966) va exami- 
nar personalment un exemplar capturat a prop d'Eivissa. Aquesta dada no 
prova l'existència estable de la Tortuga Mediterránea a Eivissa, car ben bé po- 
dria tractar-se d'un exemplar d'introducció recent. CoLom (1957, 1978) consi- 
dera que les tortugues poden haver estat introduides per l'home a les Balears. 
SALVADOR (1974) la considera autòctona i li assigna un origen tirrénic i una 
entrada durant el Pliocè. LOPEZ-JURADO et al. (1979) esmenten que segons una 
antiga tradició (de la qual els autors de la present nota no tenen més notícies) 
fou introduida pels fenicis. De fet, UERPMANN (1971) va trobar restes de Testu- 
do sp. al jaciment arqueològic de s'Illot (1.100 a.C.). 


2.1.12. Testudo graeca. 


BARCELÓ (1876) la cita com a introduida des- d'Alger i perfectament acli- 
matada. MALUQUER (1919) n'obté a Formentera. MARTINEZ-RICA (1965) la con- 
sidera desapareguda de la zona de Sta. Eulària sobre 1882 segons BoscA. Co- 
LOM (1957, 1978) la considera com a presumiblement introduida a les Pitiúses 
(úniques localitats que admet). SALVADOR (1974) l'admet com a introduida a 
les Balears, cosa que més tard, en el mateix treball, no ressenya ni cartografia. 
LOPEZ-JURADO et al. (1979) determina com a T. graeca una important població 
de Mallorca (més de 50 km?) a la qual considera introduida en època històrica. 
Tenim dades recents de presència de Testudo a Formentera, encara que com a 
molt escassa. 


2.1.13. Emys orbicularis. 


Només CoLom (1957, 1978) s'ocupa del possible origen d'aquesta espècie a 
les Balears, considerant-lo peninsular, sense situar-lo cronològicament. 


2.1.14. Mauremys caspica. 


BARCELÓ (1876) refereix que l'espècie s'importava per als jardins, des 
d'Alger. Un exemplar jove d'insegura classificació fou la base de la cita d'AL- 
COVER (1979), la qual no es pot considerar prou fonamentada. 

2.1.15. Ofidis. 


Únicament CoLom (1957, 1978) s'ocupa biogeogràficament del poblament 
ofídic de les Balears, el qual classifica com recent (bé que natural) i originat a 
partir del Llevant ibèric. NADAL et al. (1968) admeten que Elaphe scalaris ha 
estat importada per l'home a Menorca. 


2.1.16. Introduccions eventuales. 


Un dels autors (J.M.) ha pogut examinar a un taller de taxidèrmia una 
gran Lacerta (segurament viridis) durant la dècada dels setanta, i un Uromastix 
acanthinurus el 1980, capturats ambdós vivents a zones rurals de Mallorca. Es 
tracta de clares i paradigmàtiques introduccions d'espècies al-lòctones amb mo- 
tivacions difícilment esbrinables. 


2.2. TAXA FÒSSILS. 
2.2.1. Rana sp. 


ADROVER (1966) va esmentar unes restes de Rana sp. als nivells de la 
Cova de Muleta (Sóller, Mallorca). S'hi varen trobar "algún femur y urosti- 
los". Actualment sabem que la determinació realitzada fou inexacta (ADROVER, 
com. pers). 


2.2.2. Baleaphryne sp. 


Trobat al jaciment del límit Plio-Quaternari de Sa Pedrera de s'Ònix (Ma- 
nacor, Mallorca, SANCHIZ, com.pers.). Aquesta forma, la bionomia específica 
de la qual ens és desconeguda, és el presumible ancestre de Baleaphryne mule- 
tensis. 


2.2.3. Baleaphryne muletensis. 


Descrit per SANCHIZ i ADROVER (1977), aquest curiós discoglóssid que per 
ventura caldria agrupar amb Alytes dins una nova subfamília, s'ha trobat fòssil 
a la Cova de Son Bauça (Pleistocè Mitjà, Esporles, Mallorca), a la Cova de 
Muleta (Pleistocè Superior —no fou trobat als nivells holocènics d'aquest jaci- 
ment, Sóller, Mallorca) (SANCHIZ i ADROVER, 1977) i a la Cova de Canet (ni- 
vells holocènics, Esporles, Mallorca). 


2.2.4. Baleaphryne talaioticus. 


Recentment descobert (SANCHIZ i ALCOVER, en premsa), aquest discoglòs- 
sid ha estat trobat als jaciments arqueològics de Rafal Rubí (segle XIV-XIII 
a.C.; Alaior, Menorca). i de Torralba den Salort (segle III a.C., Alaior, Me- 
norca). 

2.2.5. Discoglossus nov. sp. 


Trobat als jaciments de Sa Pedrera de s'Onix (límit plio-quaternari, Mana- 
cor, Mallorca) i de Binigaus (probablement del límit plio-quaternari, Es Mig- 
jon Gran, Menorca). Aquesta espècie està actualment en estudi a càrrec del 
Dr. Borja SANCHrz (Madrid). No ha estat trobada als jaciments del Pleistocè 
mitjà — Holocè, abundants i alguns molt rics (almanco a Mallorca). 


2.2.6. Bufo viridis. 


Trobat per SANCHIZ i ADROVER (1977) a la Cova de Muleta. Aquesta es- 
pècie és registrada al catàleg d'amfibis fòssils de SANCHrz (1977). Malgrat s'han 
trobat els materials de B. viridis a diversos sectors que presumiblement són 
molt antics (al sector Z a una fondària de 200-300 cm se li atribueix una edat 
d'entorn dels 15.000 anys a.C., data clarament anterior a l'arribada de l'home 
a les illes) els autors de la present nota no consideren gens fiables les data- 
cions fornides per VVALDREN en aquesta ocasió. B. viridis, el calàpet, ha estat 
també trobat a diferents jaciments arqueològics (s'Illot, St. Llorenç, Mallorca, 
cap a 1.100 a.C. UERPMANN, 1971; l'Hospitalet, Felanitx, Mallorca, s.II a.C., 
SANCHIZ, com.pers.). 


2.2.7. Amfibi indeterminat. 


GASULL i ADROVER (1966) esmenten dos urostils d'un batraci indeterminat 
trobat al jaciment de la Cova des Bufador (Pleistocè superior, Sta. Maria, Ma- 
llorca) Actualment s'ignora on es troben aquests materials, no. podent-se, 
doncs, presentar la seva bionomia. Tanmateix, no existeixen raons particulars 
per suposar-los assignables a un tàxon diferent dels descoberts fins ara. 


2.2.8. Lacerta (Podarcis) sp. 


BATE (1918) esmenta haver trobat associades a Hypnomys mahonensis 
unes mandíbules de Lacerta sp., que estudiades per Boulenger varen -esser atri- 
buides a una Lacerta sp. del grup viridis-ocellata. Posteriorment BAUZA (1946) 
va trobar la mateixa Lacerta sp. al Pleistocè mitjà de la Cova de Son Bauçà 
(Esporles, Mallorca). Actualment tenim restes de Lacerta (Podarcis) sp. a una 
vintena de jaciments de Mallorca i Menorca, les quals ens permeten dir que 
Lacerta (Podarcis) sp. va viure a Mallorca i Menorca (illes principals) durant 
un període de temps que va abarcar des del Pliocè Inferior fins a l'Holocè, ja 
ben avançada la prèsencia de l'home (jaciment de l'Hospitalet, Mallorca, s.II 
a.C., jaciment de Binicalaf, Menorca, segle III a.C.) (ALCOVER, MOYA-SOLA 

i PoNs-Mova, 1981). A hores d'ara aquesta Lacerta (Podarcis) sp. està en estu- 
di a càrrec del Dr. Tassos ROTSAXIS (Roma). 


2.2.9. Chalcides sp. 


Juntament amb les restes de H.mahonensis BATE (1918) va trobar així ma- 
teix altres restes reptilianes que foren identificades per BOULENGER com a per- 
tanyents a un Chalcides sp. No està clara la posició estratigràfica d'aquestes 
restes, com tampoc no ho és la bionomia de H. mahonensis. D'ençà de la nota 
de BATE (1918) pus mai més s'han trobat noves restes assignables a aquest tà- 
xon. i 


2.2.10. Fòssils presumits. 


Cal considerar com a hipotètics fòssils potencials els ancestres de totes les 
espècies considerades autòctones pels diversos autors. A més de tots els casos 
anteriorment esmentats, hauríem d'incloure aquí un Algyroides sp. ancestre de 
A. marchi, car SALVADOR (1974) fa servir una hipotètica via tirreno-balear per 
explicar la presència d'aquesta espècie a la Península Ibèrica. Les evidències 
fossilíferes que actualment tenim, igual que els coneixements paleogeogràfics 
més acceptats, no semblen recolzar les hipòtesis d'aquest autor. 


2.2.12. Extincions presumides. 


En diversos treballs CoLom (1950, 1957, 1962, 1978) suposa l'extinció de la 
Lacerta sp. trobada per BATE (1918) Aquesta presumida extinció és utilitzada 
per CoLom (1957, 1962, 1978) per recolzar la seva hipòtesi de l'empobriment 
palatí de la fauna balear dirant els temps quaternaris, empobriment que, en la 
seva opinió, es va veure accelerat amb l'arribada de l'home. 


3. CAP A UNA ANÀLISI HOLÍSTICA. 


Fins aquí hem exposat els coneixements que actualment tenim sobre la 
biogeografia de herpetofauna de les Balears i Pititises. El cos de coneixements 
que en tenim és, ben cert, encara incomplet (ignoram per complet la cronolo- 
gia i les causes de l'extinció del Discoglossus nov. sp. de Mallorca i Menorca, 
la mateixa cronologia relativa de les immigracions dels diferents elements que 
constitueixen l'herpetofauna actual se'ns presenta com un apassionat objecte 
d'estudi, manca per complet el registre paleontològic d'aquestes biotes a les 
Pitiiises), i, si més no, confús, abundant interpretacions antagòniques sobre 

la importància biogeográfica de les direrents espècies. Tot i amb això existei- 
xen dades empíriques que cal situar dins una teoria més aviat general. Presen- 
tam a continuació una interpretació de herpetofauna de les Baleares i Pitiúses 
que recolza en els següents principis generals: 


1. A les illes, les immigracions i les extincions de rèptils i amfibis han 
estat (i són) uns esdeveniments normals. Amb això volem dir que cal fer 
un ús continu d'aquests conceptes per explicar i comprendre la biogeo- 
grafia d'aquests biotes a les Balears i Pititses. 


2. Al llarg de la història geològica de les Balears i Pitiiises hi ha ha- 
gut dos moments particularment favorables per a les immigracions (i, 
presumiblement, per a les extincions): el Messinià (fa 5-6 milions d'anys) 
i l'època actual, a partir de l'arribada de l'home (vegeu ALCOVER, 
MOYA-SOLA i Pons-MoYa, 1981). 


3. L'especiació dels rèptils i dels amfibis a les illes, com al continent, 
ha estat molt lenta. Només els taxa que hi varen entrar durant el Messi- 
nià haurien tengut temps per a originar noves espècies, endemismes. 


4. En general, s'ha de considerar que totes les espècies que fins ara 
no han estat trobades com a fòssils han estat introduides per l'home 
(Lacerta (Podarcis) pityusensis en seria, com veurem, una excepció). 


5. L'anàlisi de les actuals àrees de distribució dels amfibis i rèptils a 
les Balears i Pitiúses permet diferenciar espècies de distribució més o 
manco contínua d'altres amb àrea de distribució disjunta. Una interpre- 
tació dinàmica (MARGALEF, 1974) de les àrees de distribució disjuntes 
ens permet diferenciar entre aquelles àrees que es poden explicar com, 
en darrer terme, originades per antropocoria (p.e.: distribuciones disjun- 
tes d'espècies fàcilment transportables per l'home, com les tortugues) i 
d'altres que clarament no poden tenir aquest origen, ans que cal consi- 
derar com a relictuals (distribució d'una espècie no antropòfila a molts 
d'illots, distribució d'una espècie a punts localitzats de les muntanyes). 
Les espècies amb àrea de distribució disjunta relictual hurien d'esser 
considerades com a paleoendemismes. 


El primer postulat ja fou presentat per Mac ARTHUR i VVILSON (1967), i 
existeixen moltes dades empíriques que el fan vàlid per a l'anàlisi herpetofau- 
nes illenques (vegeu, por exemple, Sanchiz, 1979, Rorsaxis, 1977, 1980). Tots 
els altres postulats han estat introduits més recentment (vegeu ALCOVER, 

MoYA-SoLA Pons-MoYA, 1981), i parcialment constitueixen una extensió deriva- 
da, en darrer terme, de les informacions registrades a l'anàlisi de la fauna mas- 
tozoològica balear. 

En tenir en compte totes aquestes premisses, podem agrupar les espècies 
que constitueixen l'herpetofauna de les Balears i Pitiúses en tres categories 
amb interés biogeogràfic: espècies relíquies, espècies extintes i espècies immi- 
grades gràcies a l'acció de l'home (Vegeu la Taula 1) 


3.1. Espècies RELÍQUIES. 


Incloem aquí les espècies que viuen actualment a les Balears i/o Pitiüses i 
que varen colonitzar amb èxit les nostres illes abans de l'arribada de l'home. 
Presumiblement totes aquestes espècies hi immigraren durant el Messinià, be 
que a priori no es pot excloure que hi arribassin abans. Dins aquesta categoria 
incloem tres espècies: Baleaphryne muletensis, Lacerta (Podarcis) lilfordi i La- 
certa (Podarcis) pityusensis. 


Espècie MALL MEN EIV FOR ILLOTS 


~ 
w 


Bufo viridis 

Rana perezi 

Hyla meridionalis 
Baleaphryne muletensis 
Hemidactylus tucicus 
Tarentola mauritanica 
Lacerta pityusensis 
Lacerta lilfordi 
Lacerta perspicillata 
Lacerta sicula 

Testudo hermanni 
Testudo graeca 

Emys orbicularis 
Natrix maura 

Elaphe scalaris 
Macropotodon cucullatus 


~mn 
cc oc 00000 XX XX o 6 CO CO 





Taula 1. Interpretació biogeogràfica de la biota batracològica i herpetològica de les Balears i 
Pitiúses. x: espècies autòctones, 3 8): espècies al-loctenes, (=): introduccions ocasionals, o: 
absència. 

Baleaphryne muletensis és descendent del trobat al Pleistocè Mitjà i Superior 
de Mallorca, el qual, a la seva volta, prové de Baleaphryne sp. del limit plio- 
quaternari mallorquí. Presenta una àrea de distribució disjunta clarament relic- 
tual. La seva adscripció a aquest grup és del tot evident. 

Lacerta (Podarcis) lilfordi presenta igualment una àrea de distribució que 
al considerar com a relictual. ALCOVER, MOYA-SOLA i Pons-MoYA (1981) consi- 
deren aquesta espècie com a descendent de Lacerta (Podarcis) sp. del Plio- 
Quaternari de les Baleares, la qual amb l'arribada de l'home hauria anat re- 
duint la seva àrea de distribució fins arribar a l'actual. 

Lacerta (Podarcis) pityusensis presenta així mateix un àrea de distribució 
difícilment explicable adduint antropocoria. Malauradament, la manca de res- 
tes fòssils de Vertebrats a les Pititises no ens permet dir res sobre els seus 
ancestres. De les espècies adscrites a la categoria de relíquies aquesta és la 
més discutible, per mor, precísament, de la manca d'evidències fossilíferes. 


3.2. EsPÈcIES EXTINTES. 


Baleaphryne talaioticus. Bé que a la llum dels darrers descobriments no 
podem excloure la seva supevivència (la qual ens ompliria de joia), ara per ara 
cal que considerem aquesta espècies com a extinta. La seva extinció a Menorca 
hauria tengut lloc en temps històrics. 

Discoglossus nov. sp. Actualment no tenin cap informació que ens permeti 
precisar la cronologia de l'extinció d'quest tàxon. En qualsevol cas fou poste- 
rior al límit Plio-Quaternari, i presumiblement anterior al Pleistocè Mitjà. 

Chalcides sp. Les restes enigmàtiques trobades per BATE (1918) i assigna- 
des a aquesta espècie són d'una cronologia indeterminada. No es pot excloure 
que en realitat provenguin d'un jaciment anterior al Plio-Quaternari i que 
aquest tàxon s'extinguís amb la immigració d'espècies que tengué lloc al Messi- 
nià. 


3.3. ESPÈCIES IMMIGRADES GRÀCIES A L'ACCIÓ DE L'HOME. 


Absotulament totes les altres espècies herpetològiques que viuen actual- 
ment a les Balears i Pitiúses s'han de considerar com a immigrades gràcies a 
l'acció, voluntària o involuntària, de l'home. Dins aquesta categoria l'espècie 
més discutible és, per ventura, Bufo viridis, car a la Cova de Muleta se n'han 
trobat restes fòssils. En realitat ja hem dit que la cronologia d'aquestes restes 
és incerta, i pensam que de fet provenen de nivells superficials remoguts. No 
s'ha trobat aquesta espècie a cap altre jaciment fossilífer. Altrament hem de 

suposar que si hagués entrat durant el Messinià (l'altra època particularment 

favorable a les immigracions), fa 5-6 milions d'anys, malgrat que la velocitat 

d'especiació dels amfibis sia ben lenta, hauria evolucionat almanco fins donar 

origen a una forma ben diferenciable dels seus parents continentals, cosa que 
no ha succeit. 


3.4. AVALUACIÓ DE L'IMPACTE DE L'HOME SOBRE L'HERPETOFAUNA DE LES BALEARS I 
PITIUSES. 


Resumint tot el que hem dit fins aquí, hem d'interpretar que la colonitza- 
ció de les Balears per l'home va tenir unes implicacions notables illes. Biogeo- 
gràficament hem de considerar que hi va haver dues conseqüències principals. 
En primer lloc es va produir una minya de l'àrea de distribució de les espècies 
que constituien les antigues biotes: Baleaphryne muletensis es troba localitzat a 
uns pocs indrets de la Serra de Tramuntana (avaluant-se, grosserament, la po- 
blació entre 300 i 750 individus adults durant la primavera), quan antigament 
va poblar presumiblement tota l'illa, Lacerta (Podarcis) sp. es va extinguir a 
les illes principales, i ara L. (P.) lilfordi roman únicament als illots que envol- 
ten les Balears majors, aparentment L.(P.) pityusensis no ha vist gaire alterada 
la seva àrea de distribució. Aquesta reducció de l'àrea de distribució s'ha d'in- 
terpretar veritablement com a un pas cap a l'extinció. Creim que, d'acord amb 
la teoria ecològica (MARGALEF, 1974), és més fàcil l'extinció de les espècies 
que varen evolucionar al llarg de tota la història plio-quaternària de les Balears 
sota un conjunt de condicions ecològiques més aviat estables, espècies ben 
adaptades a unes condicions de vida insulars (sense competidors, amb pocs de- . 
prededors), que la de les espècies més oportunistes, poc especialitzades, que 
varen colonitzar les Balears d'ençà de l'arribada de l'home. Aquest assert ens 
duu a considerar que s'han de menester especials mesures de protecció per a la 
conservació de les espècies relíquies d'amfibis i de rèptils de les Balears i Pi- 
tiiises. En segon lloc, a partir de la colonització de les Balears per l'home, hi 
Ha hagut un increment en el nombre d'espècies, paral-lel al registrat a la fauna 
de mamífers (ALCOVER, en premsa). La fauna d'amfibis s'ha multiplicat per 
tres a Mallorca i a Menorca (a Eivissa i Formentera també hi ha hagut incre- 
ment emperò ara per ara no és possible avaluar-lo, car desconeixen per com- 
plet el registre fòssil de Vertebrats d'aquestes illes). La fauna de reptils s'ha 
multiplicat per 9 a Mallorca i a Menorca. Aquest augment en el nombre ha 
implicat un augment del grau d'harmonia de les biotes herpetològiques illen- 
ques. A la figura 1 mostran les corbes de colonització de les biotes de verte- 
brats terrestres de Mallorca. 

Fig. 1.— Corbes de colonització de les biotes de vertebrats terrestres de Mallorca. A: Corba 
de colonització dels Mamífers (agafada de ALCOVER, 1981), B: Corba de colonització dels 
Rèptils, C: Corba de colonització dels Amfibis; N: número d'espècies, T: temps, n: número 
actual d'espècies, m: Messinià, h: època de l'arribada de l'home. 

